CELEX: 62010TN0084
Language: et
Date: 2010-02-22 00:00:00
Title: Kohtuasi T-84/10: 22. veebruaril 2010 esitatud hagi — Regione Puglia versus komisjon

1.5.2010   
            
            
               ET
            
            
               Euroopa Liidu Teataja
            
            
               C 113/58
            
         22. veebruaril 2010 esitatud hagi — Regione Puglia versus komisjon
   (Kohtuasi T-84/10)
   2010/C 113/89
   Kohtumenetluse keel: itaalia
   
      Pooled
   
   
      Hageja: Regione Puglia (Bari, Itaalia) (esindajad: advokaadid F. Brunelli ja A. Aloia)
   
      Kostja: Euroopa Komisjon
   
      Hageja nõuded
   
   
               —
            
            
               tühistada vaidlustatud otsus;
            
         
               —
            
            
               mõista komisjonilt lisaks kohtukulude välja kindlasummaline hüvitis üldiste kulude eest.
            
         
      Väited ja peamised argumendid
   
   Käesoleva hagiga palutakse tühistada Euroopa Komisjoni 22. detsembri 2009. aasta otsus K(2009) 10350, millega vähendatakse Euroopa Regionaalarengu Fondist (ERF) makstavat abi, mida anti seoses arengukavaga POR Puglia, eesmärk 1 (2000-2006), jättes kehtima üksnes artikli 4.
   Otsuse tühistamist nõutakse Puglia maakonna poolt esitatud konkreetsete vastuväidete alusel, millega seatakse kahtluse alla komisjoni poolt selle maakonna vastu esitatud etteheidete õigsus ja põhjendatus ning väidetakse, et 2007. ja 2009. aastal läbiviidud auditi tulemuste hindamiseks komisjoni poolt kasutatud metodoloogia oli õigusvastane ning sobimatu.
   Täpsemalt väidab Puglia maakond, et otsus võeti järgmistel asjaoludel:
   
               —
            
            
               ühenduse inspektorite poolt läbiviidud kontrolle, mille alusel otsus vastu võeti, ei viidud läbi sobival ja hoolikal moel;
            
         
               —
            
            
               inspektorite järeldusi iga haru ja meetme kohta ning kontrollide kogumi osas ei kinnita ega toeta uuritavad ja esitatud dokumendid ning teatud juhtudel ei ole nõuetekohaselt arvestatud vastava sektori õigusnormidega;
            
         
               —
            
            
               igal juhul ei ole antud hinnangud metodoloogilisest vaatepunktist sobivad kinnitama ja põhjendama komisjoni lõplikke järeldusi, mis lisaks on apodiktilised, kuivõrd need ei ole sobivalt põhjendatud ja/või tõendatud.
            
         Lisaks sellele ei ole komisjon arvestanud:
   
               —
            
            
               Euroopa Kontrollikoja ja Itaalia Vabariigi majandus-ja rahandusministeeriumi poolt läbiviidud auditi eri tulemustega;
            
         
               —
            
            
               maakonna poolt iga kord vastusena komisjoni esitatud etteheidetele ning taotlustele dokumentidele toetudes, hoolikalt ja asjaoludele vastavalt esitatud märkusi ning vastuväiteid ning lisaks sellele
            
         
               —
            
            
               rikkus komisjon tema enda ja abi saaja suhete osas kehtivat koostöökohustust, sest ta tuvastas asjaolusid ning andis neile hinnangu enne nende vastuste ja selgituste saamist Puglia maakonnalt, mida ta oli ise nõudnud.